Diari Oficial de la Generalitat Valenciana


Sumari del DOGV 4996, del 29-04-2005 (2005/4207)

Notificació de la proposta de resolució, expedient VIVI/049803/81, a El Parque de Moncada, SL.
----------------------------------------------------------------------------------------------

### Dades del document

Número de DOGV
:   4996

Data del DOGV
:   29-04-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/4207


Organisme emissor
:   Conselleria de Territori i Habitatge

Tipus de document
:   Anunci

Notificació de la proposta de resolució, expedient VIVI/049803/81, a El Parque de Moncada, SL. [2005/4207]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica la proposta de resolució a El Parque de Moncada, SL amb expedient VIVI/049803/81.
  
Per ordre de l'instructor del procediment sancionador referenciat, a l'efecte previngut en el Reglament d'Habitatges de Protecció Oficial de 24 de juliol de 1968, us traslladem la proposta de resolució d'aquest, que us notifiquem perquè en prengueu coneixement, sota l'advertència que en el termini de quinze dies, a comptar des del següent al de la recepció, podeu al·legar tot el que considereu oportú en la vostra defensa, conforme al que establix l'article 19 del Reial Decret 1.398/1993, de 4 d'agost, pel qual s'aprova el Reglament de Procediment Sancionador i que els documents que apareixen en el procediment són:
  
1r. Denúncia
  
2n. Informe tècnic
  
3r. Ordre d'obres
  
4t. plec de càrrecs
  
València, 22 de novembre de 2004.- El secretari d'actuacions. María Luisa Martí Llabata.
  
Vist el procediment sancionador VIVI/049803/81 seguit contra El Parque de Moncada, SL per infracció del règim legal que regula els habitatges de protecció oficial, iniciat per ordre de procedir del cap del Servei Territorial d'Habitatge i Projectes Urbans.
  
Vist que són fets provats, i així es declara, que a l'habitatge situat a Moncada, Maestre Gimeno 6, presentava les deficiències assenyalades en el plec de càrrecs.
  
Vist que la denúncia que va donar origen a aquest procediment la formula en data 21 d'octubre de 2003.
  
Vist que l'instructor no considera procedent la pràctica de prova, a més de la ja practicada, i que consta en l'informe tècnic.
  
Vist que en data 5/05/2004 se formula a l'expedientat l'oportú plec de càrrecs.
  
Vist que al plec de càrrecs no es formulen al·legacions.
  
Atés que els fets provats constitueixen una falta molt greu tipificada com a tal en l'article 6.10 de la Llei 1/1997, de la Generalitat Valenciana, de Règim Sancionador en Matèria d'Habitatge.
  
Atés que l'expedientat és responsable davant de l'administració dels fets provats.
  
Atés que la falta comesa per l'expedientat pot ser sancionada, segons el que disposa l'article 8 de la Llei 1/1997, de 21 de febrer, amb multa de 3.005,07 a 30.050,61 euros.
  
Atés que és competent per a resoldre aquest procediment el cap del Servei Territorial d'Habitatge i Projectes Urbans, d'acord amb les facultats que a l'efecte li confereix l'Ordre de 9 de setembre de 2003, de la Conselleria de Territori i Habitatge.
  
Vistos la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, la Llei de Règim Jurídic de les Administracions Públiques i la resta de normes de general i pertinent aplicació, l'instructor que subscriu us eleva la següent
  
Proposta de resolució
  
1. Imposar a l'expedientat, com a autor d'una falta molt greu, prevista i sancionada com a tal en l'article 6.10 de la Llei 1/1997 una multa de 4.210 euros (quatre mil dos-cents deu euros).
  
2. Obligar l'expedientat que per si o a costa seu, realitze en el termini de quinze dies les obres següents:
  
Habitatges
  
- No han sigut facilitats als propietaris dels habitatges els butlletins d'instal·lació de gas als propietaris dels habitatges 1, 3, 10, 11, 12, 16, 17, 18 i 20, en els quals a més s'han detectat, per part de la companyia subministradora deficiències en la instal·lació, per la qual cosa, segons escrit remés el 3 de novembre, han de fer entrega dels butlletins corresponents prèvia esmena de les deficiències existents en la instal·lació. La instal·lació de gas per a l'escalfador, com també l'entrega de l'autorització de l'instal·lador o butlletí de gas corresponent a la instal·lació es requereix per raó del que disposen les HD article 2.8. Instal·lacions. A més, entre la documentació presentada per a l'obtenció de la qualificació definitiva certifiquem que: les obres estan acabades, que les d'urbanització i serveis estan en condicions d'utilització.
  
Així considerem necessari per a l'habitatge la instal·lació d'aigua calenta amb escalfament individual o col·lectiu i a més tot això ha d'estar en condicions d'utilització per als usuaris, el promotor ha d'entregar acabades les instal·lacions de gas suficients encaminades a aconseguir els fins anteriorment assenyalats, i les autoritzacions necessàries per a la seua utilització, el butlletí de gas és una d'elles.
  
- Procedir a la substitució dels taulellets en els habitatges 3, 6, 17, 18, 19 i 20.
  
- Substituir els elements per a l'obertura i el tancament del pas de l'aigua en les claus de pas dels locals humits per les corresponents al model de les claus instal·lades, amb eix d'arrossegament estriat.
  
- Corregir les instal·lacions de llanterneria amb pèrdues en els aparells sanitaris en els habitatges 1, 17, 18 i 20.
  
- Procedir a la instal·lació de les aixetes de què manca l'habitatge núm. 19.
  
- Procedir a la reparació o si és el cas dels aparells sanitaris afectats per fissures en els habitatges 1 i 11, fixació del bidet en el 13, bidet i inodor excessivament separats del parament en el 17 i a la restauració de la banyera escantellada en les portes 10 i 19.
  
- Ajustar les persianes dels habitatges 6 i 16 amb deficiències de lliscament.
  
- Procedir a la rejuntada de la fusteria exterior amb l'obra d'obra als habitatges 3 i 6, col·locar rivet en la part fixa de la finestra a la porta 17, ajustar portes i finestres que junten amb els marcs corresponents que dificulta el tancament a la porta.18.
  
- Procedir a la consolidació dels sòcols despresos i la substitució dels escantellats als habitatges 7, 9 i 11.
  
- Procedir al segellament dels taulells de terratzo al menjador de l'habitatge 3, mitjançant massilla de marbrista de coloració i to igual que el del terratzo.
  
Elements comuns
  
- Procedir a la neteja, el polit i l'abrillantat del vestíbul previ de la planta baixa i entrada.
  
- Procedir a la reparació de les fissures en les trobades de l'últim forjat amb tancaments als patis de llums de l'edifici mitjançant el picat d'arrebossats aplicació de malla trenada de fibra de vidre, nou arrebossat i repàs de pintura de la mateixa qualitat i color que l'aplicada en origen.
  
- Procedir a la rejuntada de la porta d'accés al garatge i a l'entrada amb l'obra.
  
- Dotar de poms les portes dels fronts d'armaris de l'entrada.